‘મારા સસરા, ને એક અનાથ છોકરી મારી સાથે છે. હવે ક્લાસ ચલાવવામાં સારું મળી રહે છે. મેં મારું અલગ મકાન પણ બનાવી લીધું છે. ત્યાં નીચે ‘સોહમ ટ્યૂશન ક્લાસ’ ચલાવું છું ને ઉપરના માળે હું રહું છું. એક મદદનીશ શિક્ષક પણ રોકી લીધા છે. ‘સોહમ ટ્યૂશન ક્લાસ’ એ મારા પતિનું જીવતુંજાગતું ને સાર્થક સ્મારક, ને મારી એમને શ્રદ્ધાંજલિ પણ.’ ભાવુક થઈને વિજયા બોલી, ‘સસરાને મારા પ્રત્યે ઘણી લાગણી હતી, એટલે એમને મારી સાથે લાવીને એમની સહાનુભૂતિનો યોગ્ય પ્રતિભાવ આપી શક્યાની ધન્યતા અનુભવું છું. એ પત્ની અને પુત્રીથી કંટાળીને વૃદ્ધાશ્રમમાં જવાના હતા. ને જે છોકરી મારી સાથે છે, એ પણ હોશિયાર, ગુણવાન અને લાગણીશીલ છે. ઘરકામમાં પણ મને મદદ કરે છે. એને હાઈસ્કૂલમાં મૂકી છે. ભણવામાં પણ સારી છે. ને ભવિષ્યની મારી વારસદાર છે.’ વિજયાએ હસતાં હસતાં સમાપન કર્યું.